اروپا کینگشی، طبیعی گاز تقسیماتی بوییچی انحصارلشیشی باعث بلغاریانی 77 میلیون یورو پول توولش گه محکوم ایتدی.
مذکور کینگش دولت نینگ بلغاریا انرژی شرکتی (BEH) ، طبیعی گاز تقسیماتیده انحصار بولگن لیگی باعث بلغاریاگه 77 میلیون یورو پول توولشی گه قرار بیردی.
اروپا بیرلیگی رقابت کمیشنری Margarethe Vestager ، بلجیم نینگ پایتختی بروکسلده مطبوعاتگه بیرگن بیاناتیده اروپا کینگشی نینگ 2010 – 2015 ییلی بلغاریاده طبیعی گاز بازاری نینگ اختیاری قولی گه بولگن بلغاریا انرژی شرکتی نینگ ایریم شرکت لرنینگ بازارگه کیریشی گه مانع بولگن لیگی نینگ تثبیت ایتیلگن لیگینی ایتدی.
ویستاگر، کمسیون نینگ بلغاریا انرژی شرکتی نینگ انحصاری نینگ نهائی قیلیش اوچون بلغاریانی قانع قیلالمه گن لیگینی قید ایتیب، بوندن مملکتده گی مصرف قیلووچیلرنینگ زیان کوره جگینی افاده ایتدی.
مملکتده طبیعی گاز تامین ایتووچی الترناتیف (ایککینچی) بیر شرکت بولمه گن لیگی اوچون بلغاریانینگ 77 میلیون یورو پول توولش گه محکوم ایتیلگن لیگینی معلوم قیلیب، طبیعی گاز تقسیماتی بوییچه کینگ – کولملی امکانیتلر یراتووچی بیر بازار ایجاد ایتیلیشی کیره ک دیب ایتدی.
بلغاریا مطبوعاتی گه بیانات بیرگن بلغاریا انرژی وزیری تمنوژکا پتکووا هم بلغاریا انرژی شرکتی توغریسیده ملاقاتلرنینگ نا موفق ایکن لیگینی قبول قیلیب،
"بلغاریا انرژی شرکتی نینگ خصوصی لشتیریشی بیز اوچون قبول قیلینمس بیر قرار بوله دی" دیب ایتدی.
بلغاریا طبیعی گاز تقسیمات سکتوری نینگ مملکت نینگ ملی خوفسیزلیک مسئله سی ایکن لیگینی قید ایتیب،
"بو قراردن قیته یمیز. ملی خوفسیزلیگیمیز بیز اوچون قیزیل خط (حیاتی مسئله) دیر. بو قرارگه قرشی حکومتیمیز، انرژی سکتوریده گی ملی و مالی منفعتلریمیزدن دفاع قیله دی" دیب بیان ایتدی.
